একে-47 রাইফেলের উদ্ভাবক মারা গেলেন
দ্বিতীয় বিশ্বযুদ্ধের পরপরই কালাসনিকভ এই বিখ্যাত রাইফেল আবিষ্কার করেন। অল্প দিনের মধ্যেই এই রাইফেল তার ব্যবহার উপযোগিতার জন্যে জনপ্রিয় হয়ে ওঠে।
একে-47 রাইফেলের উদ্ভাবক মিখাইল কালাসনিকভ মারা গেলেন। তাঁর বয়স হয়েছিল ৯৪ বছর। একে-47কে ধরা হয় পৃথিবীর সবচেয়ে জনপ্রিয় আগ্নেয়াস্ত্র। রাশিয়ার এক মুখপাত্র বলেছেন, অজ্ঞাতকারণে, কালাসনিকভ সোমবার হাসপাতালে মারা যান। জীবনের শেষ দিনগুলো তিনি সেখানেই কাটিয়েছেন। কালাসনিকভ সাইবেরিয়ায় জন্মগ্রহণ করেন। এবং ১৯৩৮ সালে রেড আর্মিতে যোগ দেন। সেখানেই তিনি সোভিয়েত ট্যাঙ্ক নিয়ে কাজ করা শুরু করেন। দ্বিতীয় বিশ্বযুদ্ধের পরপরই তিনি এই বিখ্যাত রাইফেল আবিষ্কার করেন। অল্প দিনের মধ্যেই এই রাইফেল তার ব্যবহার উপযোগিতার জন্যে জনপ্রিয় হয়ে ওঠে। প্রতিকুল আবহাওয়ায়ও কোন রকম অসুবিধা ছাড়া এই অস্ত্র ব্যবহার করা যায়। সোভিয়েত সামরিক বাহিনী এই রাইফেল ব্যবহার শুরু করে। অন্যান্য সামরিক বাহিনীও এই রাইফেলকে অন্যান্য আগ্নেয়াস্ত্রের তুলনায় অগ্রাধিকার দেয়। এমনকি গেরিলা বাহিনী ও সন্ত্রাসীদেরও পছন্দের অস্ত্র হয়ে ওঠে একে-47 রাইফেল। ধারণা করা হয়, বিশ্ব জুড়ে প্রায় ১০ কোটি 47 রাইফেল ব্যবহার হচ্ছে। এই আগ্নেয়াস্ত্রের নামের A আদ্যক্ষর এসেছে ‘avtomat’ বা automatic শব্দটি থেকে আর K আদ্যক্ষর এসেছে Kalashnikov থেকে। আর ১৯৪৭ সালে তৈরি হয়েছে বলে, নেয়া হয়েছে 47 সংখ্যা দুটি।